alexandrainst/scandi-wiki huggingface dataset:
Fyrsta Mósebók

Fyrsta Mósebók er tann fyrsti parturin í Bíbliuni. Í fyrstu Mósebók stendur, hvussu Gud skapaði himmal og jørð, urtir og dýr og tær fyrstu menniskjurnar. Í fyrstu Mósebók verður eisini sagt frá Nóa ørk og Flóðini Miklu. 

Í hebráisku Bíbliuni verður bókin nevnd Bereshit "í fyrstuni" ella "gjøgnum frumgróður". Í Septuaginta ber hon heitið Genesis "upphav" ella "byrjan". 

Kristindómur
Gamla Testamenti
Long Tall Sally (EP)

Long Tall Sally (víðkað singulpláta - styttingin stendur fyri Extended Play-time) er ein serstøk EP við sangum, sum vóru innspældir um somu tíð, sum sangirnir á A Hard Day's Night. Hesir sangir komu ikki á eina Beatles LP í Bretlandi fyrr enn aftaná, at teir vóru givnir. Sangirnir komu fyrstu ferð á Rock 'N' Roll LP'ina, sum kom út í 1976. 

Síða A:

 Long Tall Sally (Johnson/Penniman/Blackwell)
 I Call Your Name (Lennon/McCartney)

Síða B:

 Slow Down (Larry Williams)
 Matchbox (Carl Perkins)

The Beatles tónleikaútgávur
Djevulin

Djevulin, ella devulin, komið av grikskum Διάβολος diabolos (føroyskt: ákæri). Í Nýggja Testamenti sama vera sum í Gamla Testamenti verður nevnd Sátan. Orðið „djevul“ merkir ein, ið sigur óndar lygnir um ein annan. „Sátan“ merkir fíggindi ella mótstøðumaður. Soleiðis varð størsti fíggindi Guds nevndur. Í fyrstuni var hann ein fullkomin eingil hjá Gudi í himli. Men sum frá leið, fór hann at halda ov nógv um seg sjálvan og ynskti sær ta tilbiðjanina, sum bara Gud eigur at fáa (Matteus 4:8-10). 

Bíblunnar tala um Djevulin, "allar gerningar hans og allan atburð hans" tekur tað ónda í djúpum álvara. Hon avdúkar tað ónda uttan at demonisera menniskjuna. Og í hesum sambandi boðar evangeliið frá, at tað góða hevur sigrað á tí ónda við Jesusi Kristi. Í Bíbliuni eins væl og manna millum hevur tað ónda nógv nøvn. Djevulin, Sátan, Beelsibul, Antikrist, o.sfr. Felags fyri tey mongu nøvnini er tó sami týdningur: Tað ónda baktalar (Djevulin) sannleikan, tað syndrar (Sátan) tað góða, tað hersetur menniskju við sínum hervaldi (Beelsibul), og rænir ognir sum tað ikki eigur og noktar, at Jesus er Kristus (Antikrist). Tað ónda er sostatt til sum ein megi, ið týnir og leggur í oyði.

Kristindómur
Sálomon

Sálomon var kongur Ísraels árini 961-922 f. Kr.. Í Gamla Testamenti var Sálomon kongur í Ísrael, sonur Dávid kong og Batsebu, gitin fyri vísdóm, ríkidømi og veldi (1 Kong 1-11; 2 Krýn 1-9); hann bygdi fyrsta templið í Jerúsalem, hagar hann læt sáttmálaørkina flyta (1 Kong 6:1-8:11; 2 Krýn 3-5); hann hevur verið hildin at hava skrivað tríggjar av bókunum í Gamla Testamenti: Orðtøk Sálomons, Prædikaran og Hásongin. 

Nám Sálomon kongs eru kend úr Bíbliuni og eisini øðrum bókmentum og filmi. Kendasta bókin um leitanina eftir mámunun man vera "King Solomon's Mines", sum sir H. Rider Haggard skrivaði í 1887. Henda bók er grundarlag fyri gomlum filmi við sama heiti.

Navnið 

Av hebráiskum Shelomoh, avleiðsla av navnorðinum shalom (føroyskt: "friður"), um grikska sniðið Solomōn (Σολομών).

Sálomons tempul 

Sálomon bygdi fyrsta jødatemplið í høvuðsstaðnum, Jerúsalem. Halgidómurin var 50 m. langur og 30 m. breiður. Sáttmálaørkin, sum var halgiskrin úr træ, stóð í halgidóminum. Í ørkini lógu tey tíggju boðini Gud gav Mósesi. 587 e. Kr. tóku bábylonar Jerúsalem og settu eld á templið.

Kristindómur
Bíbilskir persónar
Alstahaug kommuna

Alstahaug kommuna er ein kommuna í Nordland fylki í Noregi. 

Kommunur í Nordland
Sgt Pepper's Lonely Hearts Club Band (LP)

Sgt. Pepper's Lonely Hearts Club Band er tann áttanda LP plátan hjá bretsku rock tónleikabólkinum The Beatles. Tað var plátufelagið Parlophone sum útgav plátunu hin 1. juni 1967. Plátan kom á ovastu rók á hittlistanum í Stórabretlandi og lá har í 23 fylgjandi vikur.
Tað eru tey, sum vilja vera við, at Sgt Pepper er týdningarmesta plátan nakrantíð. Allir sangirnir eru skrivaðir av Lennon/McCartney um einki annað er viðmerkt. 

Síða A:

 Sgt Pepper's Lonely Hearts Club Band
 With A Little Help From My Friends
 Lucy In The Sky With Diamonds
 Getting Better
 Fixing A Hole
 She's Leaving Home
 Being For The Benefit Of Mr Kite

Síða B:

 Within You Without You (George Harrison)
 When I'm Sixty-Four
 Lovely Rita
 Good Morning Good Morning
 Sgt Pepper's Lonely Hearts Club Band (Reprise)
 A Day In The Life

The Beatles tónleikaútgávur
Magical Mystery Tour (EP)

Í Onglandi komu sangirnir til Magical Mystery Tour filmin upprunaliga út á einari serligari dupult-EP. Allir sangirnir eru skrivaðir av Lennon/McCartney um einki annað er viðmerkt. 

Síða A:

 Magical Mystery Tour
 Your Mother Should Know

Síða B:

 I Am The Walrus

Síða C:

 The Fool On The Hill
 Flying (Lennon/McCartney/Harrison/Starkey)

Síða D:

 Blue Jay Way (George Harrison)

The Beatles tónleikaútgávur
The Beatles (fløga)

Dupultplátan hjá The Beatles, ella hvíta plátan (enskt: White Album), sum hon bleiv kend millum manna, tí hon í eini tíð við marglittum og sprøklutum plátupermum bert var hvít. Beatlarnir vóru aftur her frammanfyri aðrar, tí aftaná Sgt Pepper's Lonely Hearts Club Band komu út ein ørgrynna av plátum hvør við meiri sprøklutari og marglittari permu enn onnur. Paul McCartney fekk hugskotið at ganga beint ímóti rákinum við hvítu permuni. Allir sangirnir eru skrivaðir av Lennon/McCartney um einki annað er viðmerkt. 

Síða A:

 Back In The USSR
 Dear Prudence
 Glass Onion
 Ob La Di Ob La Da
 Wild Honey Pie
 The Continuing Story Of Bungalow Bill
 While My Guitar Gently Weeps (George Harrison)
 Happiness Is A Warm Gun

Síða B:

 Martha My Dear
 I'm So Tired
 Blackbird
 Piggies (George Harrison)
 Rocky Raccoon
 Don't Pass Me By (Richard Starkey)
 Why Don't We Do It In The Road
 I Will
 Julia

Síða C:

 Birthday
 Yer Blues
 Mothe Nature's Son
 Everybody's Got Something To Hide Except Me And My Monkey
 Sexy Sadie
 Helter Skelter
 Long Long Long (George Harrison)

Síða D:

 Revolution 1
 Honey Pie
 Savoy Truffle (George Harrison)
 Cry Baby Cry
 Can You Take Me Back (Link)
 Revolution 9
 Good Night

The Beatles tónleikaútgávur
Yellow Submarine (LP)

Yellow Submarine er tann tíggjunda LP-plátan hjá bretska rokk tónleikabólkinum The Beatles, hon kom út í januar 1969. Plátan inniheldur filmstónleik til animatiónsfilmin Yellow Submarine. Plátan er tvídeild við popp-tónleiki og rokk frá The Beatles á síðu 1 og við klassiskum orkestur tónleiki av George Martin á síðu 2.

Í 1966 varð avtala gjørd um at ein teknifilmur skuldi gerast við Beatlunum sum høvuðsleikarum. Filmurin skuldi byggja á Beatles sangir, sum longu vóru útkomnir og á nýskrivaðar. Beatlarnir vóru ikki serliga heitir fyri hesum hugskoti, tí teir høvdu áður verið við í teknifilmum gjørdir fyri amerikanskt sjónvarp í 1965, og dámdu als ikki teir filmarnar. Hugurin gjørdist tó betri, tá ið teir sóu, hvussu góður Yellow Submarine filmurin varð. 

Filmurin var frumsýndur í juni 1968, men tað tók meiri enn eitt hálvt ár, áðrenn plátan við filsmløgunum kom út, og tað er, saman við sannroyndini at produsarin George Martin átti helvtina av løgunum, ein høvuðsorsøk til, at plátan fekk heldur lunkaða móttøku og gjørdist einasta LP The Beatles góvu út í Bretlandi, sum ikki kom ovast á hittlistan. 

Allir sangirnir eru skrivaðir av Lennon/McCartney um einki annað er viðmerkt. 

Síða A:

 Yellow Submarine
 Only A Norhern Song (George Harrison)
 All Together Now
 Hey Bulldog
 It's All Too Much (George Harrison)
 All You Need Is Love

Síða B:

 Pepperland (George Martin)
 Sea Of Time (George Martin)
 Sea Of Holes (George Martin)
 Sea Of Monsters (George Martin)
 March Of The Meanies (George Martin)
 Pepperland Laid Waste (George Martin)
 Yellow Submarine In Pepperland (Lennon/McCartney arr. George Martin)

The Beatles tónleikaútgávur
Abbey Road (LP)

Hetta er seinasta plátan Beatlarnir spældu inn. Let It Be, sum kom út í 1970, varð innspæld eitt hálvt ár undan Abbey Road. Allir sangirnir eru skrivaðir av Lennon/McCartney um einki annað er viðmerkt.

Mynd 

Myndin av Beatles á Abbey Road er helst ein hin kendasta nakrantíð. 9. august 2009 klokkan 10.35 eru fjøruti ár liðin, síðan hon varð tikin. Upprunaliga Abbey Road myndin er ein av átta myndum, sum er varðveitt. Talan var um eina røð av myndum, ið vóru tiknar henda fyrrapart fyri fjøruti árum síðan, men bert átta eru framvegis til. Teir fýra limirnir í Beatles, John Lennon, Ringo Starr, Paul McCartney og George Harrison, fóru úr upptøkuhølunum í Abbey Road 3 í London henda fyrrapart í 1969. Teir vóru júst lidnir at spæla inn tað, sum skuldi vísa seg at vera síðstu innspælingar, teir fýra gjørdu í felag. Á gøtuni uttanfyri stóð myndamaðurin Iain Macmillan (20. oktober 1938 - 8. mai 2006) til reiðar á einum lítlum palli, meðan ein løgreglumaður støðgaði ferðsluni. Í úti við fimtan minuttir gingu beatlarnir aftur og fram eftir gonguteiginum, meðan Macmillan tók myndir. Ein av hesum myndum gjørdist so forsíðan á einari av heimsins kendastu plátum.

Spælilisti

Síða A 

 Come Together
 Something (George Harrison)
 Maxwell's Silver Hammer
 Oh Darling
 Octopus's Garden (Richard Starkey)
 I Want You (She's So Heavy)

Síða B 

 Here Comes The Sun (George Harrison)
 Because 
 You Never Give Me Your Money
 Sun King
 Mean Mr Mustard
 Polythene Pam
 She Came In Through The Bathroom Window
 Golden Slumbers
 Carry That Weight
 The End
 Her Maesty

The Beatles tónleikaútgávur
Let It Be (LP)

Hóast Let It Be er seinasta plátan Beatlarnir góvu út, so er hon innspæld eitt lítið hálvt ár áðrenn Abbey Road, sum kom út á heysti í 1969. Allir sangirnir eru skrivaðir av Lennon/McCartney um einki annað er viðmerkt. 

Síða A:

 Two Of Us
 Dig A Pony
 Across The Universe
 I Me Mine (George Harrison)
 Dig It (Lennon/McCartney/Harrison/Starkey)
 Let It Be
 Maggie Mae (Trad. arr. Lennon/McCartney/Harrison/Starkey)

Síða B:

 I've Got A Feeling
 One After 909
 The Long And Winding Road
 For You Blue (George Harrison)
 Get Back

The Beatles tónleikaútgávur
Ringo Starr

Ringo Starr (veruligt navn: Richard Starkey) var føddur í Liverpool 7. juli í 1940. Blaðungur fór hann at spæla trummur, og tá ið rock and roll tónleikurin rakti Bretland vóru boð eftir trummusláarum. Júst sum hinir Beatlarnir fór Ringo til Hamburg í Týsklandi at spæla fyrst í 60'unum. Bólkurin hann spældi við í kallaðist Rory Storm and The Hurricanes. 

Til er upptøka av Ringo frá 1960, har hann spælir trummur á nøkrum sangum, sum ein, ið kallaðist Lu Walters sang. Millum sangirnar vóru bluesklassikarin hjá George Gershwin Summertime frá musikalini Porgy and Bess. - Hesi løg eru tó ongantíð útkomin alment, so tað elsta vit hava, har Ringo kann hoyrast handan trummurnar er upptøkurnar av Love Me Do og Besame Mucho frá 11. september 1962, ið komu út á Athology 1 fløguni hjá The Beatles í 1995. 

Ringo Starr hevur verið kallaður hin hepnasti maðurin í show-biz, tí hann kom við í The Beatles beint sum klárt var hjá teimum at fara á flog; men eingin væntaði nakað av honum reint tónleikligt, tá ið Beatlarnir góvust. Hann hevði tó nøkur stór hitt í 1971 - It Don't Come Easy - og í 1972 - Back Off Boogaloo - umframt tað sera væl móttiknu LP'ina Ringo frá 1973, sum John Lennon, Paul McCartney og George Harrison allir skrivaði sangir til og spældu við á.

Enskir sangarar
Bretskir tónleikarar
The Beatles
Føðingar í 1940
200



Hendingar

Føðingar

Andlát 

200-árini
Nóa

Í Gamla Testamenti er Nóa (hebraiskt: Nóaḥ) tíggjundi maður eftir Ádam; tá ið Gud læt syndaflóðina oyða alt lív á jørð, beyð hann Nóa, sum var rættvísur og gudrøkin í síni tíð, byggja eina ørk til at bjarga sær og minst einum pari av hvørjum djóraslagi undan deyða (1 Mós 7-8); eftir flóðina gjørdi Gud sáttmála við Nóa og eftirkomarar hansara um, at jørðin ongantíð aftur skuldi oyðast við vatnflóð, og ælabogin skuldi vera merki um sáttmálan (1 Mós 9:8-17). Av hebraiskum Noach (føroyskt: hvíld).

Nóa í Islam 

Tann muslimska koranin hevur eisini søguna um Nóa ella Nuh, sum hann eitur á arábiskum, og eisini har verður greitt frá manninum, sum eftir áheitan frá Guði bygdi eina ørk og bjargaði menniskjum og djórum undan einari oyðandi vatnflóð. Nuh er ein av teimum 25 monnunum, sum Islam metir sum profetar.

Kristindómur
Bíbilskir persónar
Gamla Testamenti
Maria

Maria, við frábrigdum, er mest brúkta konufólkanavn í kristna heiminum; við hvørt hevur tað kortini verið hildið ov heilagt til fólkanavn, og tað man vera grundin til, at tað hevur verið lítið brúkt í Norðurlondum í miðøld. Fleiri kvinnur í Nýggja Testamenti og eitt ótal av halgikvinnum hava itið Maria; tann kendasta og tann, sum fyrst og fremst hevur gjørt navnið so umtókt, er sjálvandi Maria Moy, mamma Jesus; aðrar kvinnur í Nýggja Testamenti eru Maria Magdalena, sum Jesus rak sjey illar andar úr, og sum síðani fylgdi honum, og Maria úr Betánia, sum salvaði føturnar á Jesusi; fleiri dagar hava verið hildnir til minnis um ymiskar hendingar í lívinum hjá Mariu Moy, í Føroyum m.a. mariumessa um várið (25. mars) til minnis um at henni varð boðað, at hon skuldi bera Jesus í heim, mariumessa (15. august) til minnis um himmalferð hennara, og mariumessa um heystið (8. september) hildin sum føðingardagur hennara.

Maria er vanligasta konufólkanavnið í Føroyum.

Kendar kvinnur sum eita Maria:
 Marie Curie, pólskur/franskur evnafrøðingur og alisfrøðingur.
 Maria Guttesen, føroysk songkvinna.
 Maria Pompeu, brasilskur sjónleikari.

Keldur 

Konufólkanøvn
Ádam

Ádam ella Ádómur er í Gamla Testamenti maður, ið Guð evnar úr mold og hann gerst ættfaðir alra menniskjunnar. Av hebraiskum Adam (føroyskt: menniskja), eisini "menniskjað", "mannaættin", møguliga leitt av navnorðinum "adamah mold". 

Kristindómur
Bíbilskir persónar
Gamla Testamenti
Eva

Í Gamla Testamenti evnaði Gud eina kvinnu úr einum rivjabeini hjá Ádami, og Ádam kallaði hana Evu, tí hon skuldi gerast ættmóðir at øllum menniskjum. Latínskt snið av hebraiskum Chavvah; merkingin er óviss, møguliga "livandi" ella "sum gevur lív".

Kristindómur
Bíbilskir persónar
Ritbúnaður

Ritbúnaður eru øll forrit, sum geva telduni boð um, hvat ið hon skal gera. Teldan kann brúka ymiskan ritbúnað at greiða uppgávur so sum tekstviðgerð, gera myndir og loysa torførar støddfrøðiligar spurningar. 

Teldufrøði
Tólbúnaður

Tólbúnaður (enskt heitið: Computer hardware) er felagsheitið á øllum tólunum. T.d. eginteldur, farteldur og stórteldur, sum kunnu standa í einum kjallara, og sum eru í sambandi við nógvar verkstaðir. Tólbúnaður eru eisini prentarar, skíggjar og ljóslesarar. 

Teldufrøði
Iktus

Iktus (á grikskum: ἰχθύς), sum á griskum merkir fiskur, var eyðkennið hjá teimum fyrstu kristnu, og hevur verið brúkt av kristnum kring allan heimin líka til í dag. Fyrstu bókstavirnir í orðunum "Jesus Kristus, Guds sonur, frelsarin" gera grikska orðið ICHTYS. Fiskurin var tað loyniliga teknið hjá teimum fyrstu kristnu. Tey vórðu jagstrað og vóru tí noydd at gera sær slík tekin. 

Kristindómur
Sjókúgv

Sjókúgv (frøðiheiti - Sirenia) er súgdjór skylt fíli í hópinum. Livir í sjógvi el. vatni í hitalondum. Tvey sløg eru, annað slagið hevur heila sveiv, hitt sýlda. Sjókýr hevur ongan nátúrligan fígginda. Tær eta bert plantur og berjast ongantíð. Sjókýr kunnu gerast 60 ára gamlar. 

Sjókúgv hvílir seg um dagin og etur meginpartin av náttini. Hon heldur nógvan gang, tá ið hon etur. Har er ljóð av jaglandi tonnum og smaskandi kjafti. Sjókúgv hevur ongar framtenn, men bert tenn fram við kjálkunum. Hon oysir føðina upp við bøkslunum. Hon svimur spakuliga og etur sjógras. Sjókúgvin er einasta súgdjórið í havinum, ið etur gras. Sjókúgv grevur ofta í sandinum eftir rótum av sjógrasi. 

Sjókýr kálva bert ein kálv hvørt triðja ella fimta ár. Beint sum kálvurin er kalvaður, fer hann upp at anda fyrstu ferð. Hann er hjá mammuni upp í tvey ár, og hann krøkir seg til hennara ella hvílir seg á bakinum á henni. Sjókýr taka í bøkslini hvør á aðrari og kyssast, tá ið tær hittast. Tað eru tvey sløg av sjókúm; Tær við heilari sveiv og tær við sýldari sveiv. 

Sjókýr vóru í høvunum, tá ið dinosaurarnir livdu á jørðini.

Súgdjór
Rockall

Rockall, á føroyskum eisini kendur sum Rokkurin, er ein stórur steinur í Norðuratlantshavinum. 

Í 1887 fóru føroyingar fyri fyrstu ferð til fiskiskap við Rockall við egnum skipum. Pól Niklái Danielsen var skipari á 'Delfinini', hann rýmdi undan fiskaloysi í Føroyum til Rockall og var Delfinin sostatt fyrsta føroyska skip at fiska har á leiðini. Tó førdu fleiri føroyingar hetlendskar sluppir ið eisini fiskaðu við Rockall. 

Tann 6. august 1887 skrivar Dimmalætting: "Daniel Davidsen af Næs (Eysturoy), bedstemand på slup Delfinen, og Johan Mathias Petersen, fisker på skib Gauntlet, havde i forrige måned besteget klippen Rockall. Der fandtes en stor mængde søfugle, hovedsagelig lomvier og et mindre antal alker. Hver en plet på klippen, hvor der var plads for en rede, var besat." 

Fleiri føroyingar fóru upp á 'Rokkin' fylgjandi árini.

Oyggjar
Liðormur

Liðormur (frøðiheiti - Annelida) er eitt djór. Liðormar forma eitt fylki (frøðiheiti: phylum). Teir eru t.d. reyðmaðkar, fjørumaðkar og blóðsúgvarar. 

Djór
Arara

Arara er ein býur í Brasil, sum liggur í landslutinum Paraíba, 467 metrar yvir havið, í landnyrðingspartinum av landinum. Býurin hevur eitt fólkatal á umleið 12.500.

Søga 
Tey fyrstu fólkini ið bygdu Arara var Kariri fólkið, sum er eitt av upprunafólkunum í Eysturbrasil. Har vuksu nógv Schinopsis brasiliensis trøð, hvørs viður var svartur. Økið var kent sum "Baraúnas das Araras" orsakað av tí stóru mongdini av arara pappageykum (arara á portugisiskum, macaw á enskum), sum hildu til har tll umleið 1860, tá presturin José Antônio Maria Ibiapina kom til økið frá Ceará. Hann hevði stóra ávirkan á Arara økið, hann setti eitt nú á stovn Santa Fé sanitarium tætt við har ið Arara býurin er í dag á jørð, sum Major Antônio José da Cunha hevði latið honum. Antônio José da Cunha majorur bygdi eisini tað fyrsta húsið har ið Arara býurin kom at vera, og var við til at menna býin til hann doyði sum 94 ára gamal í 1881. í 1876 hevði bygdin umleið 80 hús og 500 íbúgvar. Í 1937 og 38, tá Brasil bleiv býtt sundur av nýggjum, koma Arara at hoyra til  Serraria kommunu. 1. desember 1961 gjørdist Arara sjálvstøðug kommuna, tað vóru fleiri fólk ið høvdu arbeitt framm ímóti hesum, eitt nú: Dr. Marinésio Moreno, Dr. Mário Moreno og Marísio da Cunha Moreno.

Fólkafrøði 
Sambært tí Brasilsku Hagtals og Jarðfrøðisstovuni (Brazilian Institute of Geography and Statistics, stytt IBGE) búðu 12.698 fólk í kommununi í 2008. Fólkatættleikin var 142,9 fólk/km². Í 2000 kunngjørdi IBGE hesi hagtøl um fólkasløgini í Arara býtt upp eftir húðaliti/uppruna: 7.109 Pardo (Brún) brasilsk fólk (61,66%), 4.033 hvít brasilsk fólk (34.98%), 350 afro-brasilsk (svørt) fólk (3,03%). Pardo var eitt heiti sum var nógv brúkt í 16. til 18. øld um fólk sum vóru av blandaðum uppruna, ofta blandaði av afro-brasilum, upprunabrasilum og hvítum sum vóru ættaði úr Evropa. IBGE brúkar hetta heiti um fólk av fleiri etniskum upprunum. Í fólkateljingum hevur Pardo ofta verið ein svarmøguleiki, tá fólk eru spurd um sín húðalit, men ikki altíð. Í 1940 var spurt, um fólk hildu seg vera hvít, svørt ella gul. Um tey ikki mettu seg at hoyra til nakran av hesum bólkum, so var ein strika sett ígjøgum hesar "lit-kassar", sum so kom at týða, at tey vóru Pardo (av blandaðum uppruna, ella brún). Í 1950 fólkateljingini var orðið Pardo ein valmøguleiki, tá fólk skuldu meta um sín uppruna/húðalit. Tað hevur víst seg, at við tíðini eru tað fleiri og fleiri sum siga seg hoyra til henda bólk, svørt vilja heldur kalla seg Pardo, og summi hvít fólk vilja eisini heldur siga seg hoyra til bólkin Pardo. Í 1940 vóru tað 21,2% ið vóru bólkaði sum hoyrandi til pardo-bólkin og í 2000 var hesin bólkur vaksin til 38,5%.

Slóðir úteftir
 Almenn heimasíða

Býir í Brasil
Suðuramerika
ESA

ESA ella Evropeisku rúmdarfelagsskapurin (ESA er stytting fyri: European Space Agency) er evropeiski rúmdarferðar- og rúmdargranskingarstovnurin. ESA arbeiðir við at menna fylgisveinar, og teir hava smíðað rakettina Ariane.

Limalond 

  (1975)
  (1975)
  (1975)
  (1975)
  (1975)
  (1975)
  (1975)
  (1975)
  (1975)
  (1975)
  (1975)
  (1987)
  (1987)
  (1995)
  (2000)
  (2005)
  (2005)
  (2008)
  (2011)
  (2012)
  (2015)
  (2015)

Sí eisini 

 Altjóða rúmdarstøðin (ISS)

Útvortis ávísing 

 esa.int - Heimasíða

Almennar nevndir og ráð
Evropa
Samferðsla og flutningur
Gerðar

Gerðar er býlingur í Klaksvík, uppi við Borðoyarvík. Bóndahúsini í Gerðum fórust tvær ferðir av skalvalopi, 12. mars, á grækarismessu, í 1745, tá 9 fólk doyðu, og aftur á grækarismessu í 1765, tá 20 fólk doyðu. Seinnu ferðina vórðu húsini ikki bygd aftur á sama stað men flutt longur oman í bøin.

Í 1945 - á 200 ára degnum eftir fyrra skalvalopið - varð minnisvarði settur á staðið, har bóndahúsini upprunaliga stóðu, til minnis um teirra, sum lótu lív í skalvalopunum báðum. Á minnisvarðanum stendur: 

Til minnis
um skalvalopini oman úr Gerðalið
á grækarismessu 1745 og 1765
Sjá frágreiðing á Vártingi
og í kirkjubók
Ættarmenn settu steinin
12. mars 1945

Borðoy
Klaksvík
Damm

Damm er borðspæl, sum tvey leika. Borðið er ferhyrnt við 64 puntum, annarhvørt ljósur og annarhvør svørtur. Báðir leikarar hava 12 fólk, og leikað verður bara í svørtu puntunum. 

Borðspøl
Tinganest

Tinganest er ein føroyskur tónleikabólkur. Teir, ið manna bólkin, eru Jóan Jakku Guttesen: Sang, Bass, Akk. gittar - Magnus á Stongum: Sang, Akk. gittar - Eivin Simonsen: El-gittar, akk. gittar Elias Simonsen: Tangentar, kór. Trummir, Akk - Jan Ove Heinesen:

Bólkurin varð til fyrst í áttatiárunum við navninum TINGANEST, tó hevði ymisk manning myndað bólkar í Sørvági líka frá sekstiárunum, har Magnus, Jóan Jakku og Eivind vóru partar av. Seinni eisini í Danmark, har teir vóru í lestrarørðindum. Í 1983 kom fyrsta bandið út, og varð hetta band nógv spælt. Sangir sum "Upp á tá" og "Vágagellan" vóru og eru javnan enn at hoyra. Í 1984 kom annað bandið, og tað triða kom í 86. Bólkurin hevur verið við í øðrum prosjektum eisini, serliga Jóan Jakku hevur verið virkin í tónleikalívinum við soloútgávum og eisini saman við øðrum. Nýtt tilfar verður eisini at hoyra í komandi framtíð frá onkrum av limunum.

Tinganest er enn virkið 

Núverandi manning í Tinganest er: Finnur J. Jacobsen trummur áslottur og sang, Jóan Jakku Guttesen bass og sang, Holgar Jacobsen guitar, Magnus á Stongum guitar og sang. Tinganest hevur spælt á fleiri av føroysku tónleikafestivalunum og á øðrum konsertum runt um landið. Nevnast kann t.d., at Tinganest spældi á G-festivalinum 2009, Tinganest spældi á konsertini í Saltsiloini á Drelnesi í Suðuroynni 15. mai 2010, tvær vikur seinni spældu teir til dans á Seglloftinum á Tvøroyri. Tinganest spældi eisini á Summarfestivalinum í Klaksvík í august 2010.

Útgávur 

 1983 - Upp Á Tá Kassettuband
 1986 - Nú Má Tað Vera Kassettuband
 1989 - Tinganest 3 Kassettuband
 2004 - Longst sum best Best of fløga

Umframt 

 1985 Ung 85 við lagnum "Síðsta dansin" Kassettuband
 1998 Ung um aldamóti við lagnum "Síðsta dansin" Fløga

Sí eisini 

 Jóan Jakku Guttesen

Keldur 

 Summarfestivalur.fo
 Visitsuduroy.fo
 Sudurras1.com

Føroyskir tónleikabólkar
Tinganest
Jóan Jakku Guttesen

Jóan Jakku Guttesen er ein føroyskur komponistur, sangari og tónleikari. Hann spælir bass & akk. gittar. Jóan Jakku er m.a. kendur frá tónleikabólkinum Tinganest.

Útgávur 

 1999 - Jakkin
 2002 - Vágaverk

Sí eisini 

 Tinganest

Slóðir 
 Sangtekstir.com

Føroyskir tónleikarar
Føroyskir mannligir sangarar
Føroysk tónaskøld
Føroyskir guitarleikarar
Tinganest
Terji Messell

Terji Messell er føddur í Tórshavn. Hann er tónleikari og onnur helvtin í tónleikabólkinum maður:glotti.

Hygg eisini at 

 Maður:glotti

Slóðir 

 Terji.dk

Føroyskir tónleikarar
Dunst

Dunst er ein performancebólkur ið ger ymisk einkult og bólka performances/live shows uppá nógvar mátar.

Útgávur 

 2005 - Odéur
 2006 - Shave Your Pet

Sí eisini 

 Dennis Agerblad

Útvortis avísing 

 www.dunst.dk
 www.MySpace.com/dunst_denmark

Tónleikarar
Land

Land (2008) er trija útgávan hjá tónleikabólkinum Maður:glotti. Plátufelagið TUTL gav út.

Løg 
 Kossurin
 Ljómurin
 Dansurin
 Stjørnuhópurin
 Túrurin
 Einslingurin
 Lyklasmiðurin
 Urðin
 Føroyingurin
 Hugurin
 Bussurin
 Úlvurin
 Spurningurin
 Vinurin

Ávísingar úteftir 

 www.tutl.com/madurglotti-land

Fløgur
Suðurossetia

Suðurossetia (ossetiskt: Хуссар Ирыстон; russiskt:  Южная Осетия; georgiskt: სამხრეთ ოსეთი) er land í Kaukasus. 

Russland